b'\n_START_ARTICLE_\nCarla Christine Nielsine Andersen-Jensen\n_START_PARAGRAPH_\nKarla Nielsine Kristine Andersen (13. februar 1893 \xe2\x80\x93 14. marts 1980) var en dansk kvinde, der som en af to danskere overlevede Titanic-forliset i 1912.\n_START_SECTION_\nTidligt liv\n_START_PARAGRAPH_\nKarla Nielsine Kristine Andersen blev f\xc3\xb8dt udenfor \xc3\xa6gteskab i Sankt Hans sogn i Odense by og amt som barn af ugift Karen Sophie Andersen og udlagt barnefader Niels Peter Hansen. Hendes mor giftede sig senere med slagtermester Hans Christian Jensen, og parret fik flere b\xc3\xb8rn som fik efternavnet Jensen, hvorimod Karla beholdt sit f\xc3\xb8denavn, dvs. sin mor\xc2\xb4s pigenavn. Karla arbejdede som tjenestepige i Eskildstrup ved Odense, hvor stedfaren Hans Christian Jensen var slagtermester.\n_START_SECTION_\nSenere liv\n_START_PARAGRAPH_\nKarla Nielsine Kristine Andersen gav et utal af interviews til aviser, ugeblade og radio i gennem hele sit liv._NEWLINE_Karla h\xc3\xa6vdede altid, at Titanic delte sig i to stykker, inden det sank. I mange \xc3\xa5r var forskellige videnskabsm\xc3\xa6nd sikre p\xc3\xa5, at dette ikke var tilf\xc3\xa6ldet. Men efter skibet blev fundet, kunne man ved selvsyn se, at det l\xc3\xa5 i to stykker p\xc3\xa5 havets bund._NEWLINE_Karla talte dog kun yderst sj\xc3\xa6ldent med sine n\xc3\xa6rmeste omkring ulykken den nat.\n_START_SECTION_\n\xc3\x86gteskab\n_START_PARAGRAPH_\nHun giftede sig i 1913 med Frederik Pedersen, som var husmand p\xc3\xa5 Oremark. Sammen fik de tre b\xc3\xb8rn: Laurits, Ellen og Bente. Nogle \xc3\xa5r efter Frederiks d\xc3\xb8d, flyttede Carla p\xc3\xa5 plejehjem i Ferritslev p\xc3\xa5 Fyn. Hun d\xc3\xb8de fredag den 14. marts 1980 og blev begravet i den natkjole, som hun havde p\xc3\xa5 den 14. april 1912 da Titanic sank. Hun og Frederik er begravet p\xc3\xa5 S\xc3\xb8nder N\xc3\xa6r\xc3\xa5 Valgmenigheds kirkeg\xc3\xa5rd, Odense Amt.'